Here is a page extracted from Wikipedia that may contain CSS, HTML, and a lot of unformatted text.

Title: خنزير
Content: الخنزير هوه حيوان ثديي مشقوق الظلف. موجود منه 16 نوع بس اشهرها هو الخنزير المستأنس و الخنزير البري.الخنزير حيوان كلي-الاكل يعني بياكل كل حاجه ( النباتات و اللحوم) و هوه بشكل عام حيوان ذكي و اجتماعي.

الخصايص 
الخنزير انفه له فتحات كبيرة و عيونه صغيره و رجليه قصيره و ذيله قصير و ممكن يكون ملولو او مستقيم و له ظلف مشقوق. الخنزير مالهوش غدد عرقيه.

الاستئناس 
ابتدت عملية استئناس الخنزير من حوالي خمس ل سبع ت -الاف سنه فى الشرق الادنى من الخنزير البري و دلوقتي بتنتشر تربيته فى اوروبا و الشرق الاوسط و فى اسيا لحد الصين و اليابان.وصل الخنزير لامريكا مع المستكشفين الاسبان الاولانيين زي دي سوتو. البشر استأنسو الخنزير قبل حيوانات تانية كتيرة زي البقر مثلا عشان سهولة تربيته و لانه بياكل اى حاجة بتتحط قدامه.

الخنزير و الاديان 
من زمان أوي ارتبط الخنزير بالتابو.
 فى مصر القديمه، ارتبط الخنزير بالاه الشر ست العدو الاكبر للالاه حورس.
 فى الهندوسيه، الاله فيشنو اتقمص شكل الخنزير البري عشان ينقذ الارض من الشيطان اللى خدها معاه لقعر البحر.
 فى اليونان القديمه، كان الخنزير هو الحيوان الماحسن عند الالاهه ديميتير
 فى الصين، الخنزير واحد من الحيوانات الاتناشر اللى بتتقسم ليها الدورات الاتناشر فى التقويم الصيني.
 فى اليهوديه، الخنزير بيعتبر حيوان نجس (اللاويين 11-7) و حرام على اليهود اكل لحمته (مش -كوشير يعني مش متحلل)
 اكل الخنزير محرم فى الاسلام فى الالقرآنالكريم (2:173 و 5:3 و 5:60 و 6:145 و 16:115) وفي دول اسلامية كتيرة بتمنع اكله او تربيته او استيراد لحمته زي السعودية و موريتانيا وعمان و قطر و ايران
 الخنزير مسموح باكله عند الكاتوليك و الاورتودوكس الشرقيين و بيعتبرو القديس انطونيوس هوه اللى بيحمي مربيين و رعاة الخنازير.و متحرم اكله عند بعض طوايف المسيحيه زي الادفينتيست.

ادت التحريمات الدينيه بخصوص أكل لحم الخنزير لانتشار فكره غلط و عداوه للخنزير اللى هو مجرد حيوان زى كل الحيوانات على الارض.

 شوف كمان : تابو.

الخنزير و الصحه 
الخنزير زيه زى أى حيوان ممكن يتصاب بانواع كتيره من الطفيليات و الامراض اللى ممكن تتنقل للانسان لو كل لحمته من غير ما تتسوى كويس. من اهم الامراض دي اللى نيا سوليام و التركينوزيس و البروسيلا و السالمونيلا.بعض المنتمين للاديان اللى بتحرم لحمة الخنزير بيشوفو فى الامراض دي تبرير لوجهة نظرهم الدينية. بس فى وجهة نظر تانية بتقول ان الامراض دي مس مقصورة على لحمة الخنزير و ممكن تتنقل للانسان لو ما سوّاش اى لحمة تانية بشكل كويس.

ثدييات